ᱥᱤᱣᱲᱤ

ᱥᱤᱣᱲᱤ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱜ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱦᱚᱸ ᱠᱟᱱᱟ ᱾ "Lonely Planet West Bengal: Chapter from India Travel Guide," Lonely Planet Publications, 2012, ISBN 9781743212202"Kolkata and West Bengal Rough Guides Snapshot India," Rough Guides, Penguin, 2012, ISBN 9781409362074

 ᱴᱷᱟᱹᱣᱠᱟᱹᱱ  

ᱥᱤᱣᱲᱤ ᱫᱚ ᱢᱳᱨ ᱱᱟᱹᱭ ᱠᱷᱚᱱ ᱕ ᱠᱤᱞᱚ ᱢᱤᱴᱚᱨ ᱫᱩᱠᱷᱤᱱ ᱱᱟᱠᱷᱟ ᱨᱮ ᱠᱚᱝᱠᱚᱰ ᱵᱩᱨᱩ ᱨᱮ ᱢᱮᱱᱟᱜᱼᱟ ᱾ ᱱᱚᱰᱮ ᱫᱚ ᱥᱩᱱᱩᱢ ᱞᱮᱱ, ᱫᱩᱨᱤ ᱵᱮᱱᱟᱣ ᱞᱟᱹᱜᱤᱫ ᱠᱟᱹᱨᱜᱟᱲ ᱠᱚ ᱢᱮᱱᱟᱜᱼᱟ ᱾ ᱡᱚᱛᱚ ᱥᱮᱨᱢᱟ ᱡᱟᱱᱩᱣᱟᱨᱤ-ᱯᱷᱮᱵᱽᱨᱩᱣᱟᱨᱤ ᱨᱮ ᱱᱚᱰᱮ ᱫᱚ ᱡᱟᱱᱣᱟ ᱩᱫᱮᱞᱟ ᱦᱩᱭᱩᱜᱼᱟ, ᱡᱟᱦᱟᱸ ᱨᱮ ᱡᱤᱨᱯᱷᱟᱹ ᱟᱢᱮᱴ ᱨᱮᱱᱟᱜ ᱦᱚᱸ ᱫᱟᱣ ᱢᱮᱱᱟᱜᱼᱟ ᱾ ᱱᱚᱰᱮ ᱫᱚ ᱯᱷᱚᱨᱱᱤᱪᱚᱨ ᱠᱚᱦᱚᱸ ᱵᱮᱱᱟᱣᱜᱼᱟ ᱾ ᱟᱨ ᱥᱩᱨ ᱟᱹᱛᱩ ᱨᱮᱫᱚ ᱥᱩᱛᱟᱹᱢ ᱟᱨ ᱞᱩᱢᱟᱹᱝ ᱞᱩᱜᱽᱲᱤ ᱨᱮᱱᱟᱜ ᱛᱮᱧ ᱠᱟᱹᱢᱤ ᱦᱚᱸ ᱦᱩᱭᱩᱜᱼᱟ ᱾

ᱱᱚᱣᱟ ᱵᱟᱡᱟᱨ ᱫᱚ ᱵᱽᱨᱤᱴᱤᱥ ᱚᱢᱚᱲ ᱨᱮᱜᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱥᱟᱱᱛᱟᱲ ᱦᱩᱞ ᱨᱮᱱᱟᱜ ᱚᱠᱛᱚ ᱨᱮ ᱱᱚᱣᱟ ᱫᱚ ᱦᱩᱞᱥᱟᱹᱭ ᱨᱮᱱᱟᱜ ᱢᱤᱫ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱑᱙ ᱟᱱᱟᱜ ᱥᱟᱭᱥᱟᱞ ᱨᱮᱱᱟᱜ ᱛᱟᱞᱟ ᱦᱟᱹᱴᱤᱧ ᱨᱮ ᱵᱟᱡᱟᱨ ᱨᱮ ᱱᱚᱣᱟ ᱫᱚ ᱢᱩᱱᱤᱥᱤᱯᱟᱞᱴᱤ ᱵᱮᱱᱟᱣ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱫᱚᱨᱮᱭᱟ ᱠᱟᱛᱟ ᱠᱷᱚᱱ ᱫᱚ ᱥᱩᱨ ᱥᱩᱯᱩᱨ ᱔᱒ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ ᱪᱷᱳᱴᱟᱱᱟᱜᱽᱯᱩᱨ ᱨᱮᱭᱟᱜ ᱜᱷᱟᱹᱴᱤ ᱨᱮ ᱯᱩᱨᱩᱵᱽ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾

 ᱦᱚᱲ ᱮᱞᱮᱞ ᱟᱨ ᱥᱮᱪᱮᱫ 

᱒᱐᱐᱑ ᱥᱟᱨᱮ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱥᱤᱣᱲᱤ, ᱵᱤᱨᱵᱷᱩᱢ ᱵᱟᱡᱟᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱖᱑᱘᱑᱘ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱵᱷᱤᱛᱨᱤ ᱠᱷᱚᱱ ᱕᱑.᱔᱒% ᱦᱚᱲ ᱫᱚ ᱠᱚᱲᱟ ᱦᱚᱯᱚᱱ ᱠᱚ ᱦᱩᱭ ᱠᱚᱜ ᱵᱮᱲᱟᱨᱮ ᱔᱘.᱕᱘% ᱦᱚᱲ ᱫᱚ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱥᱤᱣᱲᱤ, ᱵᱤᱨᱵᱷᱩᱢ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱓.᱗᱑% ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱚᱨᱮᱡᱽ ᱠᱷᱚᱱ ᱫᱚ -᱘.᱘᱗% ᱠᱚᱢ ᱢᱮᱱᱟᱜᱼᱟ ᱾ ᱚᱸᱰᱮ ᱠᱷᱚᱱ ᱔᱐.᱔᱘% ᱫᱚ ᱠᱚᱲᱟ ᱦᱚᱯᱚᱱ ᱟᱨ ᱓᱓.᱒᱓% ᱫᱚ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱑᱐.᱖᱒% ᱦᱚᱲ ᱫᱚ ᱚᱸᱰᱮ ᱖ ᱥᱮᱨᱢᱟ ᱵᱚᱭᱚᱥ ᱠᱷᱚᱱ ᱠᱟᱹᱡ ᱵᱚᱭᱚᱥ ᱨᱤᱱ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ ᱾ 

 ᱯᱟᱹᱨᱥᱤ 

ᱥᱟᱹᱜᱟᱹᱭ ᱡᱚᱯᱚᱲᱟᱣ ᱨᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱫᱚ ᱵᱟᱝᱞᱟ, ᱦᱤᱱᱫᱤ ᱟᱨ ᱤᱝᱞᱤᱥ ᱯᱟᱹᱨᱥᱤ ᱢᱮᱱᱟᱜᱼᱟ ᱾

 ᱯᱟᱨᱟᱵᱽ 

ᱥᱤᱣᱲᱤ ᱨᱮᱫᱚ ᱡᱚᱛᱚ ᱥᱮᱨᱢᱟ ᱜᱮ ᱢᱤᱫ ᱟᱹᱰᱤ ᱢᱟᱨᱟᱝ ᱯᱟᱛᱟ ᱥᱟᱯᱲᱟᱣ ᱦᱩᱭᱩᱜᱼᱟ ᱾ ᱡᱟᱦᱟᱸ ᱫᱚ ᱵᱚᱨᱵᱟᱜᱚᱱ ᱯᱟᱛᱟ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ (ᱱᱤᱛᱚᱜ ᱫᱚ ᱟᱹᱡᱽᱟᱹᱨᱤᱭᱟᱹ ᱮᱴᱠᱮᱴᱚᱬᱮ ᱠᱷᱟᱹᱛᱤᱨ ᱠᱚ ᱛᱷᱩᱠᱟᱹᱢ ᱟᱠᱟᱫᱼᱟ ᱾) ᱱᱚᱣᱟ ᱱᱟᱜᱟᱢᱮᱛ ᱯᱟᱛᱟ ᱨᱮᱱᱟᱜ ᱩᱰᱷᱟᱹᱣ ᱡᱷᱤᱡ ᱫᱚ ᱵᱮᱝᱜᱚᱞ ᱨᱤᱱᱤᱡ ᱤᱱᱟᱹ ᱚᱠᱛᱚ ᱨᱤᱱᱤᱡ ᱨᱟᱡᱽᱯᱟᱲ ᱞᱟᱨᱰ ᱵᱽᱨᱟᱵᱮᱱ ᱮ ᱛᱚᱨᱟᱣ ᱞᱮᱫ ᱛᱟᱦᱮᱸᱫ ᱾ ᱥᱤᱣᱲᱤ ᱨᱮᱫᱚ ᱫᱷᱚᱨᱚᱢᱟᱱ ᱯᱟᱨᱟᱵᱽ ᱡᱮᱞᱮᱠᱟ ᱫᱩᱨᱜᱟᱹ ᱯᱩᱡᱟᱹ, ᱞᱚᱠᱷᱢᱤ ᱯᱩᱡᱟᱹ, ᱠᱟᱹᱲᱤ ᱯᱩᱡᱟᱹ, ᱡᱚᱛᱚᱛᱫᱷᱚᱨ ᱯᱩᱡᱟᱹ, ᱦᱚᱱᱩᱢᱟᱱ ᱯᱩᱡᱟᱹ, ᱤᱫᱽ, ᱢᱩᱦᱚᱨᱚᱢ, ᱠᱩᱨᱵᱟᱱᱤ, ᱠᱨᱤᱥᱢᱟᱥᱮᱢᱟᱱ ᱯᱟᱨᱟᱵᱽ ᱠᱚ ᱢᱟᱱᱟᱣᱟ ᱾ ᱡᱚᱛᱚ ᱓ ᱠᱷᱚᱱ ᱔ ᱥᱮᱨᱢᱟ ᱨᱮ ᱯᱚᱛᱚᱵ ᱯᱟᱛᱟ ᱦᱚᱸ ᱥᱟᱯᱲᱟᱣᱜᱼᱟ ᱾

 ᱥᱟᱹᱠᱷᱭᱟᱹᱛ